B' e baile beag air a phlanadh a bha sa Phloc an toiseach, air a chàradh airson Iarla Shìphoirt ann an 1794. Chaidh am baile a leasachadh ann an 1801 le Uilleam Cumming airson an ath uachdaran, Sir Ùisdean Aonghais, ach an coisneadh iad a-mach às an fhasgadh a bha sna h-uisgeachan far Loch Carrann agus à gnìomhachas an sgadain a bha gu math soirbheachail. Bha dachaighean sa bhaile cuideachd do luchd-màil air an ruagadh à fearann eile air Oighreachd Loch Aillse. Chaidh an Oighreachd a cheannach sna 1850an le Sir Alasdair MacMhathain, am fear a thog cuideachd Caisteal Dhùin Creige shuas a' coimhead thar a' bhàigh. Taobh thall a' bhàigh tha na togalaichean air Sràid a' Chala a' lùbadh fad na tràghad, leis na craobhan pailm aig oir an rathaid a tha an-diugh glè aithnichte.